Knjižnica Slovenske Konjice

Poletnica: Pižoni
2026-07-10 21:00 (Europe/Ljubljana) | Stari trg, Slovenske Konjice
Niso le bend, so neulovljiva sila, ki premika meje in ne sledi pravilom, temveč jih ruši! Njihovi nastopi so eksplozija pozitivne energije, mogočnega zvoka, svobode in neustavljive moči, ki te dvigne in na koncu pusti nekje v zraku.
Pižoni ponujajo edinstven glasbeni spektakel, ki te bo vedno znova navdušil in v tebi prebudil željo po še. Če si želiš koncerta, ki te bo podžgal s strastjo, ki jo premorejo le največji, potem so oni prava izbira!
Pižoni te popeljejo v svet, kjer boš našel energijo, ki te dvigne, zvok, ki te spremlja, ter oder, ki zaživi!

Sara Praznik – glavni vokal,
Špela Pokorn – električna kitara, akustična kitara, spremljevalni vokal,
Peter Jeretina – električna kitara, spremljevalni vokal,
Anže Zaveršnik – klaviature, spremljevalni vokal,
Matija Mervič – bas kitara, spremljevalni vokal,
Tim Korošec – bobni.

Vstopnine ni!

KRESNIČKE: Prepikapokajmo svet
2026-07-10 19:00 - 20:00 | Park za domom kulture Slovenske Konjice, Mestni trg 4, Slovenske Konjice, 3210, Slovenija
KRESNIČKE: Prepikapokajmo svet
Predstava za otroke
10. julij, 19.00
Park za Domom kulture Slovenske Konjice

Poletni glasbeni večeri v Žički kartuziji: Mi2
2026-07-04 20:30 | Žička Kartuzija, Slovenia
Mi2 se umirjajo in obračajo v intimo. Po dinamičnem jubilejnem letu, v katerem so obeležili 30 let delovanja z neponovljivim koncertom v razprodani dvorani Stožice, izdali tri nove skladbe in stali na mnogih drugih odrih po Sloveniji, bodo prihodnje leto izklopili elektriko – Mi2 za leto 2026 napovedujejo obsežno akustično turnejo Natur(i), v sklopu katere bodo koncertirali tudi v Žički kartuziji v soboto, 4. julija 2026.

Dasiravno tudi na ta način že vrsto let polnijo koncertna prizorišča po vsej Sloveniji Mi2 za leto 2026 pripravljajo osveženo akustično zgodbo. Za turnejo Natur(i) bodo Mi2 prevetrili svoj akustični koncertni program. Poleg njihovih že skoraj ponarodelih uspešnic bodo v ospredje prišle tudi redko izvajane skladbe, ki jih sicer pogrešamo na njihovem standardnem repertoarju. Nastopili bodo v razširjeni zasedbi – na odru se jim bo pridružil tolkalist Blaž Celarec in pihalna sekcija pod vodstvom Anžeta Zaveršnika, zaradi česar bo kar nekaj skladb temeljito prearanžiranih.

Kljub malce bolj umirjeni obliki so akustični koncerti skupine Mi2 prava posebnost in izkušnja; poleg glasbe na njih v ospredje pride tudi pristnejši kontakt z občinstvom in možnost za več interakcije, medklicev in neposrednega humorja. Ne glede na umirjeno noto pa se energija s trajanjem koncerta stopnjuje in prav nikoli do zdaj se še ni zgodilo, da bi obiskovalci konec koncerta pričakali sede.

POLETNA KULTURNICA: Snežana Brumec in Edi Ravnjak
2026-07-02 19:00 - 20:30 | Park za domom kulture Slovenske Konjice, Mestni trg 4, Slovenske Konjice, 3210, Slovenija
POLETNA KULTURNICA
Pogovorni večer: Snežana Brumec in Edi Ravnjak
2. julij, 19.00
Park za Domom kulture Slovenske Konjice

Poletnica: Wiyaala & Yaga Yagas
2026-06-26 21:00 | Stari trg, Slovenske Konjice
Wiyaala je večkrat nagrajena glasbenica iz kraja Funsi v severozahodni Gani in je ena
največjih zvezd afriške glasbene scene. Njeno ustvarjanje povezuje zahodnoafriško
tradicionalno glasbo in sodobno afro-pop glasbo.
Za njene koncerte je značilna nalezljiva pozitivna življenjska energija, ki občinstvo vedno navduši in navda z ljubeznijo. Leta 2014 je bila prva ganska glasbenica, ki je posnela in izdala glasbo v jeziku sissala.
Wiyaala je v svoji vasi zgradila umetniško središče, hišo za goste in restavracijo. Tam prireja
festivale in dogodke, ki povezujejo njeno skupnost in spodbujajo vaške otroke k ustvarjanju,
da bi okrepili samozavest.
Leta 2022 je bila sprejeta med člane akademije GRAMMY. Nastopila je na številnih festivalih po Evropi. Na turneji po Evropi leta 2019, ki jo je začela v Ljubljani, se je Wiyaala povezala z nekaterimi od najboljših glasbenikov slovenske glasbene scene. Skupaj so oblikovali projekt YagaYaga, ki temelji na afro-ameriški fusion glasbi in je njeni glasbi dal nove razsežnosti.
Pod imenom Wiyaala in YagaYaga bend so nastopili na številnih festivalih po vsej Evropi, med drugim tudi v Sloveniji.

Wiyaala – vokal, tolkala,
Miha Petric – električna kitara,
Nejc Škofic – klaviature, vokal,
Jošt Lampret – bas kitara,
Žiga Kožar – bobni.

Vstopnine ni!

POLETNA KULTURNICA: Feri Lainšček in Veronika Podjaveršek
2026-06-24 19:00 - 20:00 | Grajsko dvorišče pred Občino Vitanje, Grajski trg 1, Vitanje, 3205
POLETNA KULTURNICA
Feri Lainšček in Veronika Podjaveršek
Večer kulture pod grajskimi zvezdami
24. junij, 19.00
Grajsko dvorišče pred Občino Vitanje

Poletni glasbeni večeri v Žički kartuziji: Magnifico
2026-06-12 20:30 | Žička Kartuzija, Slovenia
Magnifico je glasbenik s stilom, pesnik s šarmom, sinonim za balkan-disko-šlager.
Magnificova glasba že več kot 30 let riše svet brez meja. S svojimi nastopi občinstvu vsakič znova ponudi edinstveno izkušnjo, zaradi česar se oboževalke in oboževalci redno in z navdušenjem vračajo na njegove koncerte.
Magnifica v glasbi navdihuje bivša jugoslovanska šlag scena, začinjena z unikatno mešanico latinskih, reggae, surf in balkan elementov, s katerimi je ustvaril unikaten in prepoznaven zvok, ki gre poslušalcu zlahka v uho in srce.
V svoji dosedanji karieri je izdal osem avtorskih plošč, jeseni 2025 se jim
pridružuje deveta z naslovom Alpe Adria, ustvaril je tudi tri albume s filmsko glasbo.
Nastopil je na več kot 1000 koncertih doma in po svetu.

Skrivnosti zaklada s Stranic
2026-06-11 19:00 - 20:30 | Splošna knjižnica Slovenske Konjice, Mestni trg 4, Slovenske Konjice
Skrivnosti zaklada s Stranic
Razstava
11. junij, 19.00
Splošna knjižnica Slovenske Konjice

Pravljice za odrasle v ŽIČKI KARTUZIJI
2026-06-09 18:00 - 20:00 | Žička Kartuzija, Slovenia
PRAVLJIČNI VEČER ZA ODRASLE 2026V torek, 9. junija 2026, ob 18. uriŽIČKA KARTUZIJA (cerkev)

Pripovedujejo:Maja Praprotnik (Knjižnica Velenje),Agica Kovše (Mariborska knjižnica),Sanja Selinšek (Knjižnica Ivana Potrča Ptuj),Polona Palčič (Goriška knjižnica Franceta Bevka Nova Gorica),Marko Bezenšek (Splošna knjižnica Slovenske Konjice).

Glasbena spremljava:vokalistka: Lilija Katja,kitarist: Pinter Primož.

Organizatorica:Splošne knjižnice Slovenske Konjice.
Vstop prost!

Odprtje razstave Simona Kajtne: Iskalci svobode
2026-05-28 18:00 | Dom kulture Slovenske Konjice, Mestni trg 4, Slovenske Konjice, 3210
Razstava Iskalci sreče Simona Kajtne gledalca povabi v prostor lahkotnosti, spomina in tihe kontemplacije, kjer je morje stanje duha, ne zgolj motiv. Umetnik, ki ga motivika kopalcev spremlja že dlje časa, skozi oljno tehniko gradi prepoznaven likovni jezik, v katerem se prepletajo osebna doživetja, zaznave narave in notranje iskanje svobode. Njegove figure so bežne sledi ljudi v stiku z vodo, svetlobo in zrakom, neopredeljeni posamezniki skoraj eterične prisotnosti.

Slikarja ne zanima zgolj upodobitev prizora, temveč predvsem občutek, ki ga ta sproža. Njegova dela delujejo kot likovni zapisi spomina, kot oddaljeni utrinki poletja, ki se v zavesti ohranjajo neostro, a intenzivno. Lahkotna in sproščena poteza čopiča ustvarja vtis lebdenja, plavalci pa se zdijo kot megličaste sence, ujete nekje med gibanjem in mirovanjem. K temu prispevajo lazurni nanosi, s katerimi umetnik gradi mehko atmosfersko perspektivo in odpira prostor skoraj nestvarni barvnosti, ki presega zgolj neposredno posnemanje videne resničnosti ter ustvarja izrazito osebno izkušnjo prostora in občutja.

Posebno vlogo ima barva. Prevladujoča modrina z raznolikimi podtoni vzpostavlja asociacije na morje, globino in mir, medtem ko barvni poudarki prekinjajo barvno zadržanost ter vanjo vnašajo toplino, živost in subtilno emocionalno napetost. Vse to prispeva k občutku brezmejne svobode in lahkotnosti, ki prežema celoten razstavni opus.
Motivi plaže, lebdečih teles in celo asociacije na otroško igro ristanc dodatno poudarjajo idejo brezskrbnosti, svobode in gibanja. Mehurčkaste forme, ki jih opazimo na površju morja in v katerih se po vodi premikajo nekatere figure, učinkujejo skoraj simbolno – kot krhki, začasni prostori sreče. Iskalci sreče tako ni zgolj razstava umetnin o morju, temveč o hrepenenju po stanju miru, lahkotnosti in neomejenosti, ki ga morje predstavlja.

Simon Kajtna se je rodil 23. oktobra 1971 v Trbovljah in je je svoja otroška leta preživel na Dolu pri Hrastniku. Po končani srednji šoli za računalništvo v Velenju se je vpisal na Pedagoško fakulteto v Ljubljani. Sledil je vpis na Akademijo za likovno umetnost v Ljubljani, kjer je leta 1997 diplomiral pri prof. Andreju Jemcu. Je prejemnik Študentske in Univerzitetne Prešernove nagrade za slikarstvo. Kajtna se redno udeležuje skupinskih razstav pri nas in na tujem. Ustvarja in živi v Šentjerneju in Ljubljani.

HOSPICKAFE: Dobro se z dobrim vrača - NADA FINK
2026-05-13 19:00 - 20:30 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
HOSPICKAFE

SREDA, 13. MAJ 2026, OB 19. URIVelika galerija Doma kulture Slovenske Konjice
DOBRO SE Z DOBRIM VRAČA

Na dogodku bo z nami
NADA FINK,lastnica gostinskega lokala Fink, mama, babica, sodelavka, prijateljica inznanka, ki želi vsem samo dobro.
Kljub preizkušnjam, ki ji jih je zadalo življenje, je zmogla narediti korak naprej.Pred tem pa je devet let zaman upala, da se bo možu Sandiju zdravstveno stanje izboljšalo.

Pogovor bo povezovala: VALERIJA LESJAK,prostovoljka Slovenskega društva Hospic.

Toplo vabljeni!

Slovensko društvo HOSPICSplošna knjižnica Slovenske Konjice

Koncertni cikel pri Didiju: Pihalni orkester AG Ljubljana
2026-04-22 19:30 | Dom kulture Slovenske Konjice, dvorana, Mestni trg 4, Slovenske Konjice
Pihalni orkester Akademije za glasbo Univerze v Ljubljani je bil ustanovljen v študijskem letu 1992/93. Sestavlja ga približno 75 študentov pihal, trobil in tolkal, pa tudi godal in drugih instrumentov s strunami ter instrumentov s tipkami. Njegov dirigent in umetniški vodja je bil ob ustanovitvi prof. Milivoj Šurbek. Leta 2014 je kot skrbnik orkestra nastopil asist. Simon Dvoršak, v letu 2015 je to vlogo prevzel doc. Marko Hribernik, leta 2017 pa prof. Miha Rogina.
Repertoar orkestra zajema širok spekter standardne klasične in sodobne literature, posega pa tudi po popularnem in jazzy stilu. Pozornost posveča slovenskim skladbam za to zasedbo, predvsem v sodelovanju z Oddelkom za kompozicijo UL AG. Mladim glasbenikom daje možnost, da se na podlagi uspešno opravljene avdicije z orkestrom predstavijo kot solisti.
Orkester je sodeloval z orkestrom in zborom Slovenske filharmonije, Policijskim orkestrom in Orkestrom Slovenske vojske.

Zreče! Srečko Kosovel: med tišino in krikom
2026-04-21 19:00 - 20:00 | Železniška postaja Zreče, Kovaška cesta 31, Zreče, 3214
Srečko Kosovel: med tišino in krikom
21. april, 2026, 19.00Železniška postaja Zreče

Srečko Kosovel ni bil le pesnik Krasa, temveč mislec in vizionar, ki je presegel prostor in čas. Njegovi stihi še danes odmevajo v tišini in kričijo po resnici.
Vabimo vas na večer, kjer bomo skozi interpretacije dijakov prisluhnili zvenu Kosovelove besede, v okviru okrogle mize pa z gosti odpirali vprašanja o tem, kaj nam njegova misel pomeni danes.

Udeležba je brezplačna.

Organizatorji:Splošna knjižnica Slovenske Konjice – enota Zreče,Šolski center Slovenske Konjice – Zreče inMKUD Kladivo 11.

Loče! Predstavitev knjige 33 - to ni še ena knjiga o Caminu: Tomaž Mihelič
2026-04-10 18:00 - 19:30 | Kulturni dom Loče, dvorana, Stari trg 15, Loče, 3215, Slovenija
Predstavitev knjigeTomaž Mihelič33: To ni še ena knjiga o Caminu
10. APRIL, 18.00DOM KULTURE LOČE

Tomaž Mihelič, modni agent, diplomirani delovni terapevt in novinar, je v knjigi 33: To ni še ena knjiga o Caminu svoje popotovanje po tej romarski poti prikazal na sproščen in humoren način, vendarle pa prevzel vse pomembne vidike te izkušnje. V delu so opisana razmišljanja o življenju, premagovanju strahov ter izkušnje drugih popotnikov, ki jih je Mihelič srečeval na poti.

Pogovor z avtorjem bo vodila Maja Furman.

Udeležba je brezplačna.
Organizatorica: Splošna knjižnica Slovenske Konjice.

Predavanje o koži: Dominik Škrinjar, dr.med.
2026-04-02 18:00 - 19:30 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Predavanje
Dominik Škrinjar, dr. med.
Prehrana za zdravo kožo – resnica in miti

2. april, 18.00
Velika galerija Doma kulture Slovenske Konjice
Predavanje bo osredinjeno na pomen antioksidantov, maščobnih kislin in vitaminov za kožo ter vpliv prehrane na akne, staranje kože in druge vnetne dermatoze. Obravnavane bodo tudi najpogostejše zmote o prehrani in koži, na primer trditve, da čokolada povzroča akne. Posebna pozornost bo namenjena pomenu dodajanja vitamina D ter vlogi uravnotežene prehrane in prehranskih dopolnil pri zdravju kože.
Udeležba je brezplačna.
Organizatorica: Splošna knjižnica Slovenske Konjice.

Popolni tujci
2026-03-29 19:00 | Dom kulture Slovenske Konjice, dvorana, Mestni trg 4, Slovenske Konjice
Eva in Rocco, že leta poročena, v zakonski krizi, se odločita organizirati večerjo in nanjo povabiti nekaj svojih starih prijateljev: Cosima in Bianco, on je taksist in ona veterinarka, ki sta se nedavno poročila in si močno želita otrok; Leleja in Carlotto, že deset let poročena, prav tako v hudi zakonski krizi in imata dva otroka; Peppeja, ločenega in brezposelnega nekdanjega učitelja športne vzgoje, ki je obljubil, da bo svojo novo partnerico Lucillo predstavil svojim prijateljem, ki pa se večerje ni mogla udeležiti zaradi hude vročine. Večer zaznamuje lunin mrk, katerega začetek sovpada z začetkom večerje. Pogovor nanese na nekaj znancev, ki so se pred kratkim razšli, večinoma zato, ker so partnerice odkrile sporočila, ki so si jih njihovi moški izmenjevali z ljubicami. Spodbujena s to zgodbo se Eva odloči predlagati družbeni eksperiment: svoje mobilne telefone bodo vsi položili na mizo in na glas prebrali vsebino vsakega sporočila ali se prek zvočnika javili na vsak telefonski klic, ki bi ga prejeli v tem večeru. Igra se prične precej nedolžno, toda kmalu situacija uide izpod nadzora. Predloga po uspešni italijanski filmski komediji ima izrazit odrski značaj in je polna nepričakovanih obratov, komičnih zapletov, a tudi grenkih spoznanj, ki so posledica življenja s pametnim telefonom.

Igralska zasedba: Luka Beljan, Anja Glušič, Maja Ferkulj, Žiga Medvešek, Samo Ravnikar, Tjaša Valentinčič Rudolf, Miha Zemljič.
Glasovi: Lili Bačer Kermavner, Tone Bertoncelj, Ven Flajs, Anja Garbajs, Kaja Jordan, Srečko Kermavner, Urška Koželj, Rok Pirnat, Elias Rudolf, Tomaž Urgl, Janez Usenik.
Prevajalka, režiserka, scenografka, avtorica odrske priredbe besedila in glasbene opreme: Jasmin Kovic.
Kostumografka, oblikovalka maske in frizur: Rina Grošelj.
Oblikovalec svetlobe: Gregor Törner.
Oblikovalec zvoka: Miha Vlaj.

Predstavitev zbirke pesmic: Matjaž Pikalo
2026-03-23 17:00 - 18:00 | Mala galerija Doma kulture Slovenske Konjice, Mestni trg 4, Slovenske Konjice, 3210, Slovenija
Predstavitev pesniške zbirkePonedeljek, 23. 3. 2026, 17.00Mala galerija Doma kulture Slovenske Konjice

V okviru rednih pravljičnih uric pripravljamo predstavitev pesniške zbirke Bolha. Z nami bo avtor Matjaž Pikalo, ki bo svoje zabavne pesmi ob spremstvu glasbil tudi zaigral in zapel.

Dogodek bo povezovala Tonja Jelen.

Organizatorja:Založba Pivec inSplošna knjižnica Slovenske Konjice

Dogodek je primeren za otroke +3 in odrasle.
Vstop prost!

Tinko Celinko
2026-03-21 10:00 - 17:00 | Kulturni dom Loče, dvorana, Stari trg 15, Loče, 3215, Slovenija
Predstava Tinko Celinko je čudovito nadaljevanje priljubljene zgodbe Tinko Polovinko legendarnega Janeza Bitenca. Tokrat spremljamo Tinka, ki je “odrasel” in se znašel v svetu, kjer tehnologija prevzema vedno večjo vlogo. Včasih rad sanjari in si izmišljuje neverjetne zgodbe, a ko v roke dobi telefon, ga ta povsem prevzame.
Tinko se tako izgubi v digitalnem svetu in pozabi na svojo največjo željo – majhno, puhasto mucko, ki si jo je od nekdaj želel. A ko se njegov domišljijski svet začne rušiti in ugotovi, da ga telefoni ne morejo objeti, mu zapeti pesmice ali se z njim igrati, se znajde pred pomembno odločitvijo. Bo našel pot nazaj k pravim vrednotam – domišljiji, prijateljstvu in igrivosti?
Tinko Celinko je glasbena predstava, polna živahnih pesmi, humorja in topline, ki na igriv način otrokom (in odraslim) sporoča, kako pomembno je najti ravnovesje med tehnologijo in resničnim svetom. Z avtorsko glasbo, barvitimi liki in čarobno scenografijo bo predstava zagotovo očarala vse generacije!

Igra in animacija: Jernej Čampelj.

Dr. Anita Celinić: Pogovorni večer o narečjih
2026-03-20 18:00 - 19:30 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
POGOVORNI VEČER
dr. Anita Celinić

20. MAREC, 18.00
Velika galerija Doma kulture Slovenske Konjice

Na pogovornem večeru bomo gostili dr. Anito Celinić, priznano kroatistko in dialektologinjo z Inštituta za hrvaški jezik in jezikoslovje v Zagrebu. Dr. Celinić že nekaj let raziskuje hrvaška narečja, predvsem kajkavsko narečje.
Dogodek bo ponudil tudi medjezikovni in medkulturni pogled na narečja, ki se srečujejo na stičišču slovenskega in hrvaškega jezikovnega prostora, ter razkril zanimive jezikovne stike in razlikovanja med obema jezikovnima tradicijama.
Udeležba je brezplačna.
Organizatorica: Splošna knjižnica Slovenske Konjice.

Koncertni cikel pri Didiju: Eva Nina Kozmus & Tjaša Mohar
2026-03-17 18:00 | Dom kulture Slovenske Konjice, dvorana, Mestni trg 4, Slovenske Konjice
Eva Nina Kozmus je edina slovenska zmagovalka mednarodnega tekmovanja Evrovizijski mladi glasbenik, kjer je dobila prvo nagrado leta 2010 na Dunaju.
Pod mentorskim vodstvom prof. Milene Lipovšek je zaključila KGBL v Ljubljani. Leta 2015 je magistrirala na CNSMD-ju v Lyonu v razredu profesorjev Philippa Bernolda, Juliena Beaudimenta, Claude Lefebvre in Gillesa Cottina. Eva Nina je redna gostja mednarodnih festivalov in koncertnih dvoran v Evropi, Rusiji, na Japonskem in v Ameriki. Bila je tudi del oddaje Stars von Morgen z Rolandom Villazónom. Med drugim snema za radio in televizijo RTV Slovenija, France musique, Arte, ZDF, 3Sat … Kot solistka sodeluje z mnogimi orkestri, kot so Dunajski radijski simfonični orkester, Orkester RTV Slovenija, Orkester filharmonije Sarajevo, Orkester slovenske filharmonije, Romunski radijski orkester … Eva Nina je mentorica mojstrskih tečajev v Sloveniji in tujini. Med drugim redno sodeluje s pariškim orkestrom Les Frivolités parisiennes ter v projektih za mlade v filharmoniji v Luxembourgu. Trenutno je solo flavtistka Opernega orkestra Limoges v Franciji.
Tjaša Mohar je diplomirala iz angleščine in francoščine na Univerzi v Ljubljani. Med študijsko izmenjavo v Franciji je poglabljala znanje francoske književnosti. Po študiju je postala prevajalka; med njenimi leposlovnimi prevodi so dela Goncourjevega nagrajenca Laurenta Gaudéta in nobelovke Alice Munro. Na Filozofski fakulteti v Mariboru je nekaj let poučevala lektorat iz francoščine, po opravljenem doktoratu iz angleške književnosti pa se je zaposlila na tamkajšnjem oddelku za anglistiko.

Predavanje o cesarici Sisi: dr. Gregor Antoličič
2026-03-10 18:00 - 19:30 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Predstavitev monografije Sisi – nerazumljena cesarica in predavanje
dr. Gregorja Antoličiča

10. MAREC, 18.00
Velika galerija Doma kulture Slovenske Konjice
Dr. Gregor Antoličič je zgodovinar, sodelavec Zgodovinskega inštituta Milka Kosa ZRC SAZU in predavatelj na oddelku za zgodovino Filozofske fakultete Univerze v Mariboru.
Dr. Gregor Antoličič je napisal prvo slovensko biografijo znamenite cesarice Sisi. Na predavanju nam bo predstavil življenjsko pot avstrijske cesarice in poskušal odgovoriti tudi na vprašanji, kakšen odnos je Sisi imela do Slovencev in kako so Slovenci gledali nanjo.
Udeležba je brezplačna.
Organizatorica: Splošna knjižnica Slovenske Konjice.

Big band Šentjur
2026-03-06 18:00 | Dom kulture Slovenske Konjice, dvorana, Mestni trg 4, Slovenske Konjice
Big Band Šentjur deluje že skoraj dve desetletji. Koncerte in plesne večere pripravljajo v Šentjurju in drugih krajih po Sloveniji. V lastni produkciji organizirajo Božični koncert in tradicionalni Ramna Jazz festival, ki ju letno obišče več kot 1000 obiskovalcev. Njihovi koncerti so pogosto razprodani.
V Slovenskih Konjicah bomo prisluhnili koncertu uspešnic iz zlatih časov Franka Sinatre, Deana Martina, Sammyja Davisa Jr. in drugih, ki so se takrat združili v skupino »Rat Pack« in polnili dvorane ter navduševali pred TV-zasloni. Glavni gost je pevec in kitarist Matic Plemenitaš, ki s svojim vokalom preseneti še tako ravnodušnega poslušalca. Pri tem mu pomaga še domačinka Julija Lubej, ki ga harmonsko in barvno podkrepi ter doda novo dimenzijo celotni zvočni sliki.

Retro računalništvo
2026-02-24 10:00 - 14:00 | Mala galerija Doma kulture Slovenske Konjice, Mestni trg 4, Slovenske Konjice, 3210, Slovenija
Retro računalništvo
24. 2. 2026, med 10. in 14. uro.
Vabljeni k obujanju računalniških spominov in spoznavanju digitalne dediščine.
V Mali galeriji Doma kulture bodo zbiralci pod imenom Retrocomp.si razstavljali stare računalnike, igralne konzole, knjige, revije in programsko opremo.
Možno bo igranje igric, urejanje besedil na računalniku ZX Spectrum s programom Ines, tiskanje z igličnim tiskalnikom, videorekorder pa bo predvajal računalniški tečaj Mentor o računalniku iz leta 1990.
Primerno za OTROKE (za risanje od 12. leta, za programiranje od 15. leta) in ODRASLE.
Udeležba je brezplačna.
Info.: Splošna knjižnica Slovenske Konjice

Kako je lisica dobila zlati rep
2026-02-21 10:00 - 17:00 | Dom kulture Slovenske Konjice, dvorana, Mestni trg 4, Slovenske Konjice
To je zgodba o veseljaški, neustrašni Lisici, slavni tatici in pravi gozdni lepotici … Med prijatelji slovi po košatem repu, izbranem modnem stilu in po svoji gostoljubnosti. Življenje na obrobju gozda je čudovito, zabavno in razburljivo, včasih pa tudi nepredvidljivo in celo nevarno. Tako se ravno na Lisičji dan, na njen prvi rojstni dan, zgodi pravcata tragedija. Blizu potoka, kjer se Lisica kopa, se skriva past …

Koncept in režija: Leja Ita Menard.
Igra in animacija: Leja Ita Menard in Gorka Berden.
Besedilo songov: Jose.
Glasba: Asja Grauf, Metod Banko, Jose, Miha Klemenčič.
Oblikovanje in izdelava lutk: Mateja Šušteršič.
Scenografija: Leja Ita Menard.
Kostumografija: Leja Ita Menard in Vasilija Fišer.
Oblikovanje letaka: Ajda Žagar.

Obiski vedno zvonijo ob ne pravem času
2026-02-19 19:00 | Dom kulture Slovenske Konjice, dvorana, Mestni trg 4, Slovenske Konjice
Iskrena, čustvena in edinstvena predstava v predstavi, v kateri Saša Pavlin Stošić in Domen Valič odigrata kar sedem vlog! Ponuja vam vso sočnost teatra in komične situacijske zaplete, kot jih poznajo le gledališče in igralci za odrom! Kaj vse sta kot igralca v predstavi pripravljena narediti, da rešita predstavo? In kaj vse kot nekdanja zakonca, da se obudijo iskrice ljubezni in do igranja, ki so ugasnile skupaj z zakonom? Pripravite se na izjemno izkušnjo, kjer se prepletajo igralski izzivi, vloge, čustva, humor in univerzalna vprašanja o odnosih. »The show must go on!« – pa naj se zgodi karkoli.

Avtor: Peter Zelenka.
Igrata: Saša Pavlin Stošič, Domen Valič.
Prevod in priredba: Žiga Flajnik.
Režija: Žiga Flajnik.
Scenografija: Žiga Flajnik.
Kostumografija: Žiga Flajnik in Metka Albreht.
Lučno oblikovanje: Žiga Flajnik.

Jošt Lampret: Nomad feat. Urška Centa
2026-02-14 18:00 | Dom kulture Slovenske Konjice, dvorana, Mestni trg 4, Slovenske Konjice
Nepozabna glasbeno-plesna izkušnja, ki bas kitaro postavi v glavno vlogo. Jošt Lampret z izbranimi vrhunskimi umetniki raziskuje presečišča flamenka, jazza in improvizacije ter ustvarja glasbo brez meja.
NOMAD je avtorski projekt enega najbolj vsestranskih slovenskih basistov, Jošta Lampreta, ki bas kitaro osvobaja njene klasične spremljevalne vloge in jo razkriva kot izrazit melodični in harmonski instrument. V prepletanju zvoka, plesa in improvizacije se ustvarja izjemno doživetje, ki briše meje med žanri ter povezuje različne kulture.
Na odru se Lampretu pridružijo izvrstni umetniki: Urška Centa (ples, ploskanje), Matija Krečič (violina) in Nino Mureškić (tolkala). Skupaj ustvarjajo izjemno glasbeno doživetje, ki briše meje med glasbenimi žanri ter slavi povezanost različnih kultur. Nomad ni le glasbeno raziskovanje, temveč zgodba o transformativni moči glasbe, ki presega kulturne razlike in odpira prostor za inovacijo ter dialog.
Nomad je celovita koncertna izkušnja, ki spaja glasbo in ples in vabi občinstvo, da se pridruži na raziskovanju neizmerne povezanosti kultur in človeškega duha preko glasbe in giba.

Jošt Lampret – bas kitara,
Urška Centa – ples, vokal, ploskanje,
Matija Krečič – violina,
Nino Mureškić – tolkala.

Predstavitev knjige Socialna omrežja - ALEŠ JELENKO
2026-02-12 18:00 - 19:30 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Vabljeni na predstavitev pesniške zbirke
Socialna omrežja Aleša Jelenka.
Pogovor z avtorjem bo vodila Tonja Jelen.
Vstop prost!
Organizatorica: Splošna knjižnica Slovenske Konjice

Akademija ob slovenskem kulturnem prazniku
2026-02-06 19:00 | Dom kulture Slovenske Konjice, Mestni trg 4, Slovenske Konjice, 3210
Akademija ob slovenskem kulturnem prazniku s podelitvijo priznanj za uspešno delo na kulturnem področju za leto 2025.
Osrednji govornik bo Darko Ratajc, župan Občine Slovenske Konjice.

V glasbenem programu bodo nastopili:Severa Gjurin – vokal, kitaraUroš Rakovec – kitareDanijel Bogataj – kitara, violina, vokal

Lepo vabljeni. Vstopnine ni!

Informacije: Center za kulturne prireditve Slovenske Konjice, 03 758 04 37,FB: Center za kulturne prireditve Slovenske Konjice,IG: @ckpslovenskekonjice.

Zej loh spokam zej loh grem
2026-02-03 18:00 | Dom kulture Slovenske Konjice, dvorana, Mestni trg 4, Slovenske Konjice
Projekt se skozi formo koncerta sproščeno, a hkrati zavezujoče sprehaja med občutji sodobne vsakdanjosti, ki nevsiljivo rastejo iz prepleta poezije Primoža Čučnika, občutljive vokalne interpretacije Nataše Živković in glasbene pokrajine, ki jo plasti zasedba pod vodstvom Tomaža Groma. Nobena od sestavin, ki jih dopolnjujejo še videoposnetki ter drobci performativnega, pa pri tem ni v ospredju: kot koščki skupne prisotnosti se zlivajo v brezšivno celoto, ki govori – in nagovarja – na množici različnih ravni.

Zlata strela za najbolj izstopajoči dogodek v sezoni 2024 v Stari elektrarni.

Besedila: Primož Čučnik.
Avtorji in izvajalci: Tomaž Grom, Nataša Živković, Polona Janežič, Eduardo Raon, Jošt Drašler, Vid Drašler.
Gostje: Andrej Fon, Cene Resnik, Jure Boršič.
Oblikovanje svetlobe: Špela Škulj.
Oblikovanje zvoka: Damjan Dobrina.
Pobudnica in producentka: Špela Trošt.

ALFONZ CUGMAS: 7 največjih maratonov
2026-01-23 18:00 - 19:30 | Center Noordung Vitanje, Vitanje
23. 1. 2026, 18.00
Center Noordung Vitanje
7 največjih maratonov
ALFONZ CUGMAS
Alfonz Cugmas nam bo predstavil 7 največjih maratonov na svetu: Berlin, New York, London, Chicago, Boston, Tokio in Sydney.
Predstavil bo svoje izkušnje, ki sem jih imel s pripravami na te maratone in samo udeležbo na njih.
Vstop prost!
